钦定古今图书集成/明伦汇编/氏族典/第238卷 > 张士贵
## 钦定古今图书集成/明伦汇编/氏族典/第238卷 > 张士贵

按《唐书张士贵传》：“士贵，虢州卢氏人。本名忽峍。弯弓
百五十斤，左右射无空发。隋大业末，起为盗，攻剽城
邑，当时患之，号忽峍贼。高祖移檄招之，士贵即降，拜
右光禄大夫。从征伐有功，赐爵新野县公。又从平洛，
授虢州刺史。帝曰：‘顾令卿衣锦昼游耳’。进封虢国公，
右屯卫大将军。贞观七年，为龚州道行军总管，破反”
獠还，累迁左领军大将军。显庆初卒，陪葬昭陵。